《题元山蔡行可对青亭》
宋代·五迈

终日在山中，小见山可爱。
欲识爱山趣，须在山之外。
南山不古今，悠然与意会。
西山无朝暮，佳致固长在。
蔡君金玉人，结亭避阛闠。
面面苍璧屏，坐卧与青对。
晚曦射紫翠。宿雨濯蓝黛。
能消几两屐，不赏此宁概。
芙蓉为群裳，兰茝为君佩。
今非避世时，乃学陶谢辈。
诸公富唱酬，拔戟各成队。
我出一转语，功成身始退。
君为端明胄，忠教后必大。
山灵纵有盟，一出合破戒。
苍生正有求，富贵不渠贷。
山债会一偿，相期在晚岁。